De la Rouviere, Jeremiah Daneil (2013-03)
AFRIKAANSE OPSOMMING: Die huidige tesis ondersoek die leer van Chinese karakters deur leerders van Chinees as ‘n vreemde taal deur die unieke eienskappe van die Chinese skrif in ‘n prototipe gespasieërde herhalings sisteem te implementeer. Beide Chinese radikale en die spasiërings effek kan potensieël 'n positiewe invloed hê in die vermoë van studente om Chinese karakters te onthou, maar die interaksie tussen die spasiërings effek en Chinese radikale in gespasieërde herhalings sisteme, soos Anki en Mnemosyne, was tot dusver onbekend. ‘n Eksperimentele gespasieërde herhalings sisteem prototipe was geskep om hierdie interaksie te ondersoek. Twee groepe studente van Chinees as vreemde taal by die Universiteit van Stellenbosch het dieselfde lys karakters gestudeer, waaronder gespasieërde en nie-gespasieërde karakters tuis was. Die twee groepe het verskil deurdat een groep ekstra informasie oor Chinese radikale gehad het op die voorkant van 'n flitskaart. Die studente het dadelik daarna ‘n toets ontvang waar hul die betekenis en uitspraak van die Chinese karakters moes onthou. Die resultate het ‘n positiewe neiging getoon vir die spasiërings effek waar studente hoër punte ontvang het vir gespasieërde karakters, maar die vermoë om die karakters te onthou het nie verskil tussen die twee groepe nie. Die resultate was ‘n verassing juis omdat daar ‘n potensieël positiewe invloed kan onstaan deur die impak van Chinese radikale. Die tesis het gevind dat slegs om informasie oor Chinese radikale te wys in ‘n gespasieërde herhalings sisteem nie noodwendig die vermoë van die student om Chinese karakters te onthou verbeter nie. Die impak van eksplisiete instruksie oor die rol wat Chinese radikale in Chinese karakters speel en die vermoë van die student om hierdie kennis toe te pas hoort verder ondersoek te word.
Please refer to this item in SUNScholar by using the following persistent URL: http://hdl.handle.net/10019.1/80325
Masters Degrees (Modern Foreign Languages)77
Chinese domination of the African industrial goods market ﻿
Sandrey R; Fundira T; Jensen HG (Tralac, 2013)